Radio Océano

**Radio Océano** foi un grupo de punk-rock galego creado na Coruña en 1981 (aínda que con algún músico de Ferrol). Foron moi activos na escena do rock galego da época, que eles axudaron a fundar.

## Historia 
O grupo formárono os xornalistas coruñeses Xosé Manuel Pereiro e Santiago Romero en 1981 e axiña comezaron a tocar cos grupos que naquel momento comezaban a facer música rock na Galiza (Siniestro Total, Os Resentidos). Tamén facían parte da publicación alternativa *La Naval* (1986-1987) e colaboraban co poeta Lois Pereiro.

Tiveron unha presenza moi activa nos programas de Radio 3 de Radio Nacional de España, o que lles permitiu gravar o seu único LP (*Nin falta que fai*), no ano 1985. O seu disco é unha obra seminal do rock galego e ademais de ser unha peza de coleccionista é valorado como un dos discos fundamentais na historia do rock galego..

Disolvéronse en 1987. O seu baixista nesa época cambiou máis tarde o seu nome artístico e converteuse en Pablo Bicho. O batería das formacións terceira e cuarta (1984-1987), Dani Punta, tocaba simultaneamente no grupo Viuda Gómez e Hijos.

Co gallo do 25 aniversario de La Naval, varios músicos relacionados co movemento bravú organizaron un concerto homenaxe que tivo lugar o 22 de abril de 2010 na sala Nasa de Santiago de Compostela. Nese concerto, integrantes de Ultraquans e The Homens acompañaron a Rotring, con dúos con Julián Hernández, Miguel Costas, Uxía, Paco Lodeiro ou Antón Losada. Logo, compoñentes da segunda formación subiron a un escenario xuntos por primeira vez dende había 25 anos, e interpretaron algunhas das súas cancións máis recordadas.

Para maio de 2018 está prevista a saída dun disco recompilatorio, un vinilo dobre que será editado por Subterfuge Records.

## Membros 
### Primeira formación 1981-82 
* Renato 414 (Pablo Iglesias) - batería
* Rossmero (Santiago Romero) - guitarra
* Johnny Rotring (Xosé Manuel Pereiro) - voz
* Quique - baixo

### Segunda formación 1982-84 
* Renato 414 (Pablo Iglesias) - guitarra
* Rossmero (Santiago Romero) - baixo
* Johnny Rotring (Xosé Manuel Pereiro) - voz
* Sitdown (Sito Evangelista) - batería

### Terceira formación 1984-87 
* Renato 414 (Pablo Iglesias) - guitarra
* Johnny Rotring (Xosé Manuel Pereiro) - voz
* Pablo Constenla - baixo
* Dani Punta - batería 
* Suso Iglesias utilizou a gaita galega na gravación do tema "Terra Chá"

### Cuarta formación 1987-88 
* Johnny Rotring (Xosé Manuel Pereiro) - voz
* Dani Punta - batería
* Jorge Fernández - guitarra
* Santi Pazos - baixo

## Discografía 
**LP**
* *Nin falta que fai* (LP 1985) RNE
* *Radio Océano* (Single) 2016. Pantera Iribarne
* *Memorias do óxido* (Doble LP e CD). 2018. Subterfuge Records
* *Un Furioso Silencio (*LP) Ferror Records / Ulomanía Coop. / Pafff Bum! Discos, 2023.

**Outros**
* "Hago cine con mi coche" - "Pánico en las Falkland" (maqueta gravada no estudo de Romaní na Coruña) 1983
* "Hago cine..." - "Narcisismo" - "Volverás" - "Quisiera que Stanley..." (maqueta gravada en Lisboa) 1984

O tema "Narcisismo", con letra de Lois Pereiro, foi incluído no recompilario *Rock Gallego. Donde estabas tú?* (DRO, 1994). En 2011 foi versionada por Das Kapital e incluída no seu disco *Ruído negro*.

## Notas 
## Véxase tamén 
### Ligazóns externas 
* Entrevista con Xosé Manuel Pereiro (consultado o 9 de agosto de 2008).
* Vídeo de Radio Océano en vivo (10/2/85) no Festival de Solidariedade cos Traballadores de ASTANO (consultado o 9 de agosto de 2008).
* «Mañana era lunes en la fábrica», artigo de Manuel Rivas en *El País*, 13 de febreiro de 1985 (consultado o 9 de agosto de 2008).
* Ficha na Fonoteca